Ogrjevno drvo
<s>Ogrjevno drvo je drvo (deblo) namijenjeno za grijanje prostorija.</s><s>Radi se zimi i ljeti od stabala, dijelova stabala, odnosno komada, koji nisu tehnički uporabljivi (za celulozu, papir).</s><s>Dijeli se na: 
 tvrdo oblo drvo bjelogorice (bukovina, grabovina, jasenovina, brjestovina, hrastovina, javorovina, klenovina, kestenovina, drvo voćaka), 
 meko oblo drvo bjelogorice (brezovina, topolovina, vrbovina, johovina, lipovina) i 
 meko drvo crnogorice (borovina, smrekovina i jelovina).</s>

<s>Ogrjevna vrijednost</s>

<s>Ogrjevna vrijednost ili ogrjevna moć je toplina oslobođena pri izgaranju goriva s kisikom pod standardnim uvjetima.</s><s>Kemijska reakcija je obično između ugljikovodika i kisika, a kao rezultat dobivamo ugljikov dioksid, vodu i toplinu.</s><s>Jedinice mogu biti: J/mol, J/kg, J/m3.</s><s>Ogrjevna vrijednost se mjeri s kalorimetrom.</s>

<s>Peći na ogrjevno drvo</s>

<s>Kamini</s>

<s>Kamini su najstarije peći za grijanje s otvorenim ložištem.</s><s>Zagrijavanje prostorije nastaje pretežno zračenjem topline.</s><s>Stupanj iskoristivosti ovog grijanja jest svega od 10 do 15%, jer se najveći dio topline odvodi s dimnim plinovima kroz dimnjak.</s><s>Grijanjem kaminom postizava se dobro provjetravanje, ali nedovoljno zagrijavanje prostorije.</s><s>Kamini se danas rijetko upotrebljavaju, i to samo kao dodatno grijanje, a ponekad radi ukrasa (dekoracije).</s>

<s>Peći s velikom akumulacijom topline ili kaljeve peći</s>

<s>Kaljeve peći se grade od posebnih keramičkih pločica i šamotnih opeka (odnosno ploča) u oblicima koji su prilagođeni različitim uvjetima i zahtjevima.</s><s>Značajka je ovih peći da su stvaranje topline i odavanje topline vremenski pomaknuti.</s><s>Dnevno se jedanput ili dva puta naloži ložište gorivom, koje će razmjerno u kratkom vremenu izgorjeti.</s><s>Pri tome će se oslobođena toplina izgaranja upija (akumulirati) u zidovima peći.</s><s>S povišenjem površinske temperature peći počinje postepeno odavanje topline zraku prostorije.</s><s>Trajanja odavanja topline ovisi o debljini akumulacijske mase i veličini vanjske površine peći.</s><s>Zbog velike mase koja sudjeluje pri izmjeni topline nije moguće s ovim pećima brzo ugrijati prostoriju, a niti su podesne za brzu regulaciju odavanja topline.</s>

<s>Peći s malom akumulacijom topline</s>

<s>Željezna peć je peć s plaštem od lijevanog željeza ili čeličnog lima koja je s unutarnje strane obložena šamotom kako bi se zaštitila od prekomjernog zagrijavanja.</s><s>Regulacija emisije topline u željeznim pećima postiže se reguliranjem dovoda zraka u ložište, čime se pospješuje ili usporava izgaranje goriva.</s><s>Željezne su peći prikladne kako za kratkotrajni tako i za trajni pogon.</s><s>Željezne se peći stalno usavršavaju.</s><s>Nova nastojanja teže za što višim iskorištenjem topline dimnih plinova, i to različitim načinom njihovog vođenja.</s>

<s>Izvori</s>

<s>Vanjske poveznice</s>

<s>Goriva
Obnovljiva energija
Šumarstvo</s>

